પાર્કિંગની વકરતી જતી સમસ્યાના ઉકેલ માટે ભાવનગર સહિત રાજ્યભરમાં દબાણ હટાવ અને પાર્કિંગ ખુલ્લા કરવા અભિયાન હાથ ધર્યુ હતું. પરંતુ ભાવનગરમાં સૌથી મોટી પાર્કિંગની સમસ્યા જ્યાં છે તેવા ગામ તળ વિસ્તારમાં કોર્પોરેશનના અધિકારીઓ પગ મુકતા પણ ડરે છે. ત્યારે આજે હિંમત કરી ભાદેવાની શેરીમાં લોખંડના ગડર પર બની રહેલા ગેરકાયદેસર બાંધકામ પાડવા બુલડોઝર લઇ કોર્પોરેશનના અધિકારીઓ પહોંચ્યા અને એક ગડર પાડ્યું પણ ખરા. ત્યાં તો મેયર સહિતના પદાધિકારીઓ સ્થળ પર પહોંચી ગયા અને દબાણ હટાવવાની કામગીરી અટકાવી હતી. જેથી કોર્પોરેશનના અધિકારીઓ વીલા મોઢે પરત ફર્યા હતા. મેયર સહિતનાએ જે ગેરકાયદેસર બાંધકામ અટકાવ્યંુ છે તે બાંધકામ ભજપના જ આગેવાનનું હતું. ત્યારે સામાન્ય પ્રજા માટે અને ભાજપના આગેવાનો માટે કોર્પોરેશનની અલગ અલગ નીતિ સામે પ્રજામાં ભારે નારાજગી ફેલાઇ છે. કોર્પો.એ લોખંડનો જે ગડર પાડી દીધો હતો તે ઉભો પણ કરી દેવાયો છે.